b'\n_START_ARTICLE_\nNatasha Bedingfield\n_START_SECTION_\n\xc5\xbdivotopis\n_START_PARAGRAPH_\nSvoj prvi album, Unwritten, Natasha Bedingfield snimila je 2004. godine. Prodan je u vi\xc5\xa1e od 2,3 milijuna primjeraka diljem svijeta, a sadr\xc5\xbeavao je 14 pop/R&B pjesama. Rije\xc4\x8di pjesama sa albuma fokusirane su uz samostalnost, oportunizam i prava \xc5\xbeena. U 2007. godini dobila je nominaciju za nagradu Grammy za "najbolju \xc5\xbeensku pop vokalnu izvedbu" za pjesmu "Unwritten"._NEWLINE_Njezin drugi studijski album N.B. (2007.) ponudio je singlove "I Wanna Have Your Babies", "Soulmate" i "Say It Again". Album je imao utjecaje raznih glazbenih stilova, kao na primjer R&B, reggae i electronica. Bedingfield je do sada imala pet top 10 singlova u Ujedinjenom Kraljevstvu te je do travnja 2008. godine prodala 10 milijuna singlova i albuma \xc5\xa1irom svijeta._NEWLINE_Godinu dana poslije objavila je svoj tre\xc4\x87i album Pocketful of Sunshine koji se sastoji od \xc5\xa1est pjesama sa albuma N.B. i sedam novih pjesama, a ponudio je uspje\xc5\xa1ne singlove "Angel", "Love like This" i "Pocketful of Sunshine"._NEWLINE_2010. izdala je \xc4\x8detvrti album Strip Me. Sljede\xc4\x87e godine izdala je reizdanje albuma Strip Me Away. Od 2012. radi na novom albumu koji bi se trebao zvati "The Next Chapter" s kojeg je izdala singl "Hope".\n_START_SECTION_\nPrivatni \xc5\xbeivot\n_START_PARAGRAPH_\nU medijima je 2006.godine naga\xc4\x91ano da je Natasha Bedingfield bila u vezi sa Nickom Lacheyjem i vode\xc4\x87im vokalistom grupe Maroon 5, Adamom Levineom. Natasha je to komentirala: "Adam je divan, ali nisam u vezi ni sa njim ni sa Nickom. \xc4\x8cim netko popri\xc4\x8da sa nekim slavnim, odmah ga se povezuje s njim." Natasha je u vezi sa poslovnim \xc4\x8dovjekom i filmskim redateljem Matthewom Robinsonom. Vjen\xc4\x8dali su se 21. o\xc5\xbeujka 2009. godine u Malibuu, Kalifornija.\n_START_SECTION_\nNagrade\n_START_PARAGRAPH_\nOd 11 nominacija za razne presti\xc5\xbene nagrade Natasha Bedingfield osvojila je 5 nagrada.'